
VENDIM
Nr. 450, datë 29.6.2022

PËR MIRATIMIN E FORMËS DHE TË PËRMBAJTJES SË LEJEVE TË QËNDRIMIT PËR TË HUAJT[footnoteRef:2] [2:  Ky vendim është përafruar pjesërisht me:
- rregulloren e Këshillit (KE) nr. 1030/2002, e datës 13 qershor 2002, e ndryshuar, që përcakton një format uniform për lejet e qëndrimit për shtetasit e vendeve të treta. Numri CELEX 32002R1030, Fletorja Zyrtare e Bashkimit Evropian, seria L, nr. 157, datë 15.6.2002, faqe 1–7;
- rregulloren e Këshillit (KE) nr.380/2008, e datës 18 prill 2008, që ndryshon rregulloren (KE) nr. 1030/2002, që përcakton një format uniform për lejet e qëndrimit për shtetasit e vendeve të treta. Numri CELEX 32008R0380, Fletorja Zyrtare e Bashkimit Evropian, seria L, nr. 115, datë 29.4.2008, faqe 1–7;
- rregulloren (BE) 2017/1954, e Parlamentit Evropian dhe të Këshillit, e datës 25 tetor 2017, që ndryshon rregulloren e Këshillit (KE) nr. 1030/2002, që përcakton një format uniform për lejet e qëndrimit për shtetasit e vendeve të treta. Numri CELEX 32017R1954, Fletorja Zyrtare e Bashkimit Evropian, seria L, nr. 286, datë 1.11.2017, faqe 9–14.
] 


Në mbështetje të nenit 100 të Kushtetutës dhe të pikës 2, të nenit 32, të ligjit nr. 79/2021, “Për të huajt”, me propozimin e ministrit të Brendshëm, Këshilli i Ministrave

VENDOSI:

1. Miratimin e formës dhe të përmbajtjes së lejeve të qëndrimit për të huajt, sipas anekseve 1 e 2, që i bashkëlidhen këtij vendimi dhe janë pjesë përbërëse të tij.
2. Për të huajt, që me marrëveshje qeveritare është parashikuar një format standard i aprovimit për qëndrim në territorin e Republikës së Shqipërisë, zbatohet formati i parashikuar në marrëveshjen qeveritare.
3. Vendimi nr. 441, datë 15.6.2016, i Këshillit të Ministrave, “Për miratimin e formës dhe të përmbajtjes së lejes së qëndrimit për të huajt”, shfuqizohet.
4. Në datën e aderimit të Republikës së Shqipërisë në Bashkimin Evropian, pika 1, e këtij vendimi, dhe anekset 1 e 2, bashkëlidhur vendimit si pjesë përbërëse të tij, shfuqizohen.
5. Ngarkohet Ministria e Brendshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Arben Ahmetaj















ANEKS 1
ELEMENTET E SIGURISË SË LEJEVE TË QËNDRIMIT PËR TË HUAJT

I. PËRSHKRIMI I KARTËS
Lejet e qëndrimit për të huajt, duke përfshirë të dhënat biometrike të mbajtësit, prodhohen si një kartë “smart” hibride, me dy chip-e të ndryshme: me kontakt dhe pa kontakt. 
Përmbajtja elektronike e chip-eve përfshin këto aplikime:
- chip-i me kontakt (contact chip);
- aplikimi Java;
- aplikimi ID;
- aplikimi PKI;
- aplikimi Krahasim në Kartë;
- chip-i pa kontakt (contactless chip);
- aplikimi ICAO.
II. ELEMENTET E SIGURISË SË KARTËS
1. Materiali 
Materiali i Kartës, në përputhje me standardet ICAO 9303 dhe me specifikimet teknike të ISO 7810, plotëson minimalisht këto kërkesa:
- polycarbonate;
- jetëgjatësi max. 10 vjet;
- trupi i kartës të jetë UV Dull.
2. Teknika të printimit
Gjatë procesit të printimit aplikohen këto teknika:
- OVI Printing;
- Microtext;
- Kinegram;
- Line Structures;
- Guilloches.
Të gjitha elementet e sigurisë, që përdoren në printimin e kartës në zona të caktuara, kanë një pamje uniforme.
3. Mbrojtja kundër kopjimit
Një element OVD (kinegrame) aplikohet në faqen e parme të kartës, duke u trupëzuar në strukturën e saj, duke na dhënë kështu një nivel të lartë sigurie kundër kopjimit.
4. Teknika e personalizimit
Për t’u siguruar që të dhënat e personalizuara në kartën e lejes së qëndrimit janë të sigurta kundër orvatjeve për ta falsifikuar, të dhënat biografike, përfshirë dhe fotografinë e mbajtësit, si dhe të dhënat e tjera të lejeve të qëndrimit, integrohen më tej në materialin bazë të kartës, nëpërmjet procesit të personalizimit (lëshimit). Teknika që përdoret për këtë qëllim është “laser engraving”. 

ANEKS 2
FORMA DHE MODELI I LEJEVE TË QËNDRIMIT PËR TË HUAJT

I. TRUPI I LEJEVE TË QËNDRIMIT
Leja e qëndrimit në formatin D1 përbëhet nga shtresa të ndryshme prej materiali policarbonat. Procesi i laminimit e bën trupin e kartës njësh e të pandashëm.
Dimensionet e lejes së qëndrimit janë në përputhje me specifikimet teknike të standardit ISO 7810, me dimensione, si vijon:
- Gjerësi:
min. 85.47 mm;
max. 85.72 mm;
- Lartësi: 
min. 53.93 mm;
max. 54.04 mm;
- Të katër qoshet të harkuara me rreze:
r = 2.88;
r =3.48 mm (ISO 7813).
II. PËRMBAJTJA E LEJEVE TË QËNDRIMIT
Trupi i lejeve të qëndrimit është i përbërë nga material policarbonat dhe pamja e dy faqeve është si në fig. 1 dhe fig. 2.
Të gjitha të dhënat si: portreti (1), nënshkrimi (2), imazhi ghost (3) dhe të dhënat alfanumerike (4) printohen me teknologji “laser engraving”.
Informacioni (6) - Titulli i dokumentit në shqip dhe në anglisht:

LEJE QËNDRIMI
RESIDENCE PERMIT

Informacioni (7) - Kodi në 1–3 shkronja, që përfaqëson tipin e lejes së qëndrimit sipas motivit:
 A, B, C, UNB, CBB, CBC.
Informacioni (8) – Numri personal për shtetasit e huaj (FID).
[bookmark: _GoBack]Në faqen e prapme të lejes së qëndrimit printohet shiriti MRZ (në format 3 rreshta) sipas standardeve ICAO (5).

Fig. 1: Faqja e përparme8

Fig. 2: Faqja e prapme

